62019CO0103_INF
2021 m. birželio 2 d. Teisingumo Teismo (septintoji kolegija) nutartis
SUSH ir CGT Sanidad de Madrid
(Byla C‑103/19) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Bendrasis ETUC, UNICE ir CEEP susitarimas dėl darbo pagal terminuotas sutartis – 5 punkto 1 dalis – Visuomenės sveikatos sektoriuje paeiliui sudarytos terminuotos darbo sutartys – Sąvoka „objektyvios priežastys“ – Sąvoka „lygiavertės teisinės priemonės, skirtos išvengti piktnaudžiavimo“ – Pagalbinių statutinių darbuotojų statuso keitimas į pakaitinių statutinių darbuotojų statusą – Nuolatinis laikinųjų statutinių darbuotojų poreikis“
1.
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Piktnaudžiavimo paeiliui sudarant terminuotas darbo sutartis prevencijai skirtos priemonės – Nacionalinės teisės aktai, numatantys tam tikros kategorijos laikinųjų tarnautojų perkvalifikavimą, pakeičiant pagalbinių statutinių darbuotojų statusą į pakaitinių statutinių darbuotojų statusą – Galimas šių tarnautojų paskyrimas į nuolatinę tarnybą surengus atrankos konkursą, skirtą galutinai įdarbinti į darbo vietas, kurias laikinai užima šie tarnautojai – Tokių priemonių tinkamumas – Nacionalinio teismo atliekamas patikrinimas
(Tarybos direktyvos 1999/70 priedo 5 punktas)
(žr. 31, 34, 35, 40, 43–45, 47–49 punktus ir rezoliucinės dalies 1 punktą)
2.
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Piktnaudžiavimo paeiliui sudarant terminuotas darbo sutartis prevencijai skirtos priemonės – Nacionalinės teisės aktai, pagal kuriuos tik pagalbinių statutinių darbuotojų statusą turintys tarnautojai turi galimybę, kad jų statusas būtų pakeistas į pakaitinių statutinių darbuotojų statusą – Leistinumas – Sąlygos – Tinkama priemonė, skirta išvengti piktnaudžiavimo paeiliui sudaromomis terminuotomis darbo sutartimis ar nustatytais terminuotais darbo santykiais ir už jį bausti – Kitų veiksmingų priemonių, skirtų išvengti piktnaudžiavimo pagal terminuotas darbo sutartis dirbančių darbuotojų, nepriskiriamų prie pagalbinių statutinių darbuotojų kategorijos, atžvilgiu, ir už jį bausti, egzistavimas – Nacionalinio teismo atliekamas patikrinimas
(Tarybos direktyvos 1999/70 priedo 5 punktas)
(žr. 51, 53, 54 punktus ir rezoliucinės dalies 2 punktą)
Rezoliucinė dalis
1.
1999 m. kovo 18 d. sudaryto Bendrojo susitarimo dėl darbo pagal terminuotas sutartis, išdėstyto 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis priede, 5 punktas turi būti aiškinamas taip, kad nacionalinis teismas, remdamasis visomis nacionalinėje teisėje taikomomis nuostatomis, turi įvertinti, ar nacionalinės priemonės, kurios numato tam tikros kategorijos laikinųjų tarnautojų perkvalifikavimą, pakeičiant pagalbinių statutinių darbuotojų statusą į pakaitinių statutinių darbuotojų statusą, ir galimą šių tarnautojų paskyrimą į nuolatinę tarnybą surengus atrankos konkursą, skirtą galutinai įdarbinti į darbo vietas, kurias laikinai užima šie tarnautojai, laikytinos tinkamomis priemonėmis, skirtomis išvengti piktnaudžiavimo paeiliui sudaromomis terminuotomis darbo sutartimis ar nustatytais terminuotais darbo santykiais ir, jei reikia, už jį bausti, arba lygiavertėmis teisinėmis priemonėmis, kaip tai suprantama pagal šią nuostatą. Jeigu taip nebūtų, šis teismas turi patikrinti, ar taikytinuose nacionalinės teisės aktuose numatytos kitos veiksmingos priemonės, skirtos išvengti tokio piktnaudžiavimo ir už jį nubausti.
2.
1999 m. kovo 18 d. sudaryto Bendrojo susitarimo dėl darbo pagal terminuotas sutartis, išdėstyto Direktyvos 1999/70/EB priede, 5 punktas turi būti aiškinamas taip, kad pagal jį nedraudžiami tokie nacionalinės teisės aktai, pagal kuriuos tik pagalbinių statutinių darbuotojų statusą turintys tarnautojai turi galimybę, kad jų statusas būtų pakeistas į pakaitinių statutinių darbuotojų statusą, tuo atveju, jei toks pakeitimas laikytinas tinkama priemone, skirta išvengti piktnaudžiavimo paeiliui sudaromomis terminuotomis darbo sutartimis ar nustatytais terminuotais darbo santykiais ir, jei reikia, už jį bausti, arba lygiaverte teisine priemone, kaip tai suprantama pagal šią nuostatą, jeigu nacionalinės teisės sistemoje yra kitų veiksmingų priemonių, skirtų išvengti tokio piktnaudžiavimo pagal terminuotas darbo sutartis dirbančių darbuotojų, nepriskiriamų prie pagalbinių statutinių darbuotojų kategorijos, atžvilgiu, ir už jį bausti, o tai turi patikrinti nacionalinis teismas.
(
1
)	OL C 319, 2019 9 23.